### 8.     Beslutning om prioritering af anlægsbudget til vedligeholdelse af kommunale ejendomme 2020

**Åbent**

Sagsnr.: 326-2019-36341       J.nr.: 82.00.00           Dokumentnr.:
326-2019-330897

**Sagstype**

Beslutning.

**Resume og sagens baggrund**

På anlægsbudgettet for 2020 er der afsat et rådighedsbeløb
på 11,603 mio. kr. til vedligehold af kommunale ejendomme. Der er givet en
anlægsbevilling finansieret af rådighedsbeløbet på Kommunalbestyrelsens møde den
29. januar 2020.

Teknik- og Miljøudvalget havde på sit møde den 5. december
2019 en indledende drøftelse af prioriteringen af anlægsbudgettet til udvendig
vedligeholdelse i 2020. Der lægges nu op til, at Teknik og Miljøudvalget
foretager en konkret prioritering af anlægsbevillingen for 2020.

**Indstillinger**

Chefen for Vej, Ejendom og Affald indstiller,

1.    at
vedligeholdelsen prioriteres efter den opstillede model, og

2.    at
rådighedsbeløbet fordeles som beskrevet herunder.

**Behandling**

Teknik- og Miljøudvalget.

**Sagsfremstilling**

*Baggrund*

På anlægsbudgettet for 2020 er der afsat et rådighedsbeløb
på 11,603 mio. kr. til vedligeholdelse af kommunale ejendomme. Der er givet
en anlægsbevilling finansieret af rådighedsbeløbet på Kommunalbestyrelsens møde
den 29. januar 2020.

Der skelnes mellem udvendig og indvendig vedligeholdelse.
Den indvendige vedligeholdelse finansieres af driftsbudgetterne hertil.

Både udvendig og indvendig vedligeholdelse foregår i en god
dialog mellem administrationen og brugerne i ejendommene alt efter opgave og
omfang. I løbet af 2019 er der blevet sat særlig fokus på et mere tværgående
samarbejde om disse opgaver gennem den ændrede organisering af teknisk drift og
service. Dette arbejder fortsætter og udvikles yderligere i 2020.

Den udvendige vedligeholdelse af de kommunale ejendomme
består af en lang række meget forskellige opgaver. Overordnet set omfatter det
vedligehold af klimaskærmen, der består af bygningens faste konstruktion.
Herudover omfatter anlægsrammen også de tekniske installationer.

*Vedligeholdelsesmodel*

I nogle tilfælde kan der være tidsmæssige og økonomiske
fordele ved at pulje flere opgaver og udbyde dem samlet. Andre gange er
opgaverne enten specielle eller få af samme type. Her er det ofte en fordel, at
den enkelte opgave i stedet udbydes særskilt. Endelig er der erfaringsmæssigt
en række mindre opgaver, der opstår behov for at udføre i løbet af året.

Derfor foreslås rådighedsbeløbet prioriteret efter følgende
model:

1.    Ron Bertelsen,
der med fordel kan puljes og udbydes samlet

2.    Ron Bertelsen,
der ikke med fordel kan puljes

3.    Mindre diverse
vedligeholdelsesopgaver

Administrationen vil herefter tage udgangspunkt i den
bygningsregistrering, der er foretaget af de kommunale ejendomme. Den viser
behovet på den udvendige vedligeholdelse af ejendommene over en 10-årig
periode. Derudover arbejdes der med kloge kvadratmeter igennem
ejendomsstrategien. Det betyder, at der også prioriteres ud fra hvilke
bygninger, der satses på i fremtiden.

Administrationen vil med fordelingen herunder tage
udgangspunkt i en del af de opgaver, der står for tur i ifølge registreringen.
Disse puljes og udbydes samlet, der hvor det giver en fordel. Det kunne
eksempelvis være vinduesudskiftninger, ABA-anlæg, adgangskontrol med videre.

Udover bygningsregistreringen har Kalundborg Kommune en
vedtaget ejendomsstrategi, der blandt andet indeholder indsatser for optimering
af den samlede vedligeholdelse i kommunens ejendomme.

Ved at arbejde med samlede smarte udbud på en række opgaver
ved vi fra tidligere år, at man kan effektivisere den planlagte
vedligeholdelse. Arbejdet med smarte udbud understøtter ejendomsstrategiens
formål og bidrager til opfyldelse af målsætningerne heri.

*Indsatser*

Herunder beskrives hvilke opgaver, administrationen foreslår
prioriteret i 2020 på baggrund af fordelingen:

*1. Ron Bertelsen, der med fordel kan puljes og eventuelt
udbydes samlet*

·
Udskiftning af døre, vinduer, tage og ovenlys i en række
bygninger afledt af vores bygningsregistrering - giver besparelser på
energiregninger og forbedret indeklima. (cirka 1.000.000 kr.)

·
Energimærker næste pulje (cirka 300.000 kr.)

·
ABA-anlæg i en række ejendomme afledt af risikostrategien (cirka
1.000.000 kr.)

·
Adgangskontrolsystemer på en række ejendomme (cirka 500.000
kr.)

·
Affaldsgårde på en række ejendomme afledt af
risikostrategien (cirka 1.000.000 kr.)

(Smarte udbuds bidrag til ejendomsstrategien anslås til at
udgøre 500.000 kr.)

*2. Vedligeholdelsesopgaver, der ikke med fordel kan udbydes
samlet*

·
Indeklima diverse ejendomme – imødekommelse af påbud (cirka 2.000.000
kr.)

·
Tekniske installationer – VVS, energistyring mv. (cirka 1.000.000
kr.)

·
Nedbørssikring og kloak (cirka 2.000.000 kr.)

·
Bjarne Koch (cirka 3.000.000 kr.)

·
Diverse brandsikring (cirka 500.000 kr.)

·
Tilgængelighed (cirka 500.000 kr.)

*3. Diverse vedligeholdelsesopgaver*

·
Diverse spredt vedligeholdelse afledt af bygningsregistreringen
(cirka 2.000.000 kr.)

I listen herover er der forslag for cirka 3,5 mio. kr. mere
end det afsatte rådighedsbeløb på anlægsbudgettet for 2020 til vedligehold.

Erfaringsmæssigt vil mange af delprojekternes faktiske
udgifter varierer fra den oprindelige ramme. Det gælder både omkring
merudgifter og mindreudgifter. Med en prioritering for i alt 15 mio. kr. skabes
en mere fleksibel måde at arbejde med de enkelte projekter på. De samlede
udgifter holdes dog inden for rammen på de 11,603 mio. kr.

Foruden rammen i 2020-budgettet arbejdes der videre med den
resterende ramme på anlægsbudgettet til udvendigt vedligehold 2019. Her blev
der udskudt projekter for i alt 3,1 mio. kr. i forbindelse med projektet inden
for socialpsykiatrien, jf. Teknik- og Miljøudvalgets møde den 8. august 2019. Der
er nu fundet en løsning for dette projekt, så den oprindelige prioritering af
de 3,1 mio. kr. til udvendigt vedligehold kan genoptages.

**Økonomiske konsekvenser**

Ingen økonomiske konsekvenser.